Faucet.com | LR15223 in 3 Faucet Holes by Elkay
Elkay LR15223 Elkay
Item #: BCI442184
22 Configure your Elkay LR15223 Gourmet 15" Single Basin Drop In Stainless Steel Kitchen Sink [Foto’s] Volkswagen se ‘Citi’-legende leef voort | Maroela Media
Die nuwe Citi Vivo (Foto: Volkswagen)
Indien jy voor 1985 gebore is sal jy heel waarskynlik die geel, rooi en blou Golfies onthou. Ek was ŉ jong tjokkertjie – en daar was beslis ŉ rooi een en ŉ blou een waarvan ek kan onthou.
Volkswagen is legendaries as dit kom by beperkte uitgawes van hul voertuie, en Suid-Afrikaners is gek daaroor. Produksie van die oorspronklike Citi Golf is ná 25 jaar in 2009 gestaak. Ongeveer 377 000 van dié modelle is in die tyd vervaardig en verkoop.
Volkswagen het dit onlangs goedgedink om ŉ beperkte uitgawe van 2 000 eenhede van die Polo Vivo te maak. Die Polo Vivo is trots Suid-Afrikaans en 70% van sy onderdele word plaaslik vervaardig. Die Citi Vivo is geskoei op die 1.4i Conceptline met ŉ 55kW-enjin. Die motor kry ook 15 duim wit sierwiele, kantspieëls en deurhandvatsels en Citi-plakkers, nes die oorspronklike Citi Golf.
Opsionele bykomstighede vir die Citi Vivo is spoedbeheer, ŉ alarmstelsel, voorste elektriese ruite en misligte.
Die Citi Vivo is nou beskikbaar teen R177 300.
Die destydse Citi Golf (Foto: Volkswagen)
So mens betaal R5000 meer vir ‘n paar strepe en wit wiele?
Nou maar goed dan. Daar is seker mense wat daarvan hou om geld te mors.
R177 300 en dan is elektriese vensters nog opsioneel net vir voor!? Moenie jou geld mors op ‘n VW Polo wat hom verbeel hy’s ‘n Citi Golf. Dan boonop ‘n karrige 1.4 L enjin met slegs 55KW. Nee wat dit gebeur net in derde wereldse lande waar die lewe daagliks duurder raak en ongelukkig is SA ene.
Ons het ‘n rooi CiTi Vivo by ‘n VW handelaar gesien, die helder kleur val lekker op die oog en skep ‘n toonbeeld van vrolikheid.
As mens kyk na die verkoop syfers van die Vivo gaan die model sy bydrae lewer, beslis ‘n voertuig vir die person wat jonk van gees is.
Mal daaroor my eerste kar was die rooi en wit Citi Golf. Het hom in 1991 gekoop ek dink vir R28000. Selfs die instrument paneel en stuurwiel is geskoei op die oorspronklikke
Nee dit is nie. Let op, daar is foto’s van beide die CitiGolf en die Polo gelaai. Die binneruimfoto is van die oorspronklike.
Jy betaal R5000 vir wit wiele en ‘n paar strepe. Dis al.
Stunning het na hom gaan kyk Saterdag.
Mooi Volkswagen, dit is vars en oorspronklik.
Hoe is dit “vars en oorspronklik” as dit direk gebaseer is op ‘n ou kar?
Dit wil voorkom of Paul iets teen die POLO het want hy bly sy eie kommentaar herhaal…
Die Polo Vivo reeks is tans die beste verkoper passasiervoertuig in Suid Afrika en daar is ‘n rede daarvoor.
Daar is ongetwyfeld ‘n rede daarvoor.
VW het handelaars in byna elke dorp – net Toyota en tot ‘n kleiner mate Ford wat enigsins naby aan dieselfde handelaarsnetwerk het.
Die Polo Vivo is relatief gesproke goedkoop, en onderdele is spotgoedkoop. Dis ook nie ‘n sleg kar nie, hoewel dit omtrent so opwindend soos ‘n wasmasjien is. Meeste mense wil nie ‘n kar hê wat opwindend is nie.
Moeilikheid is wel – dis gebaseer op ‘n platvorm wat dateer uit 1999. Dis ‘n onderstel wat al byna 20 jaar oud is, maar mens betaal vandag se pryse daarvoor…